|  |  |
| --- | --- |
|  | **KINNITATUD**  Siseministri {regDateTime} määrus nr {regNumber}  „Turvategevuse eeskiri“  LISA 2 |

Turvateenistuja tervisenõuded ja turvateenistuja ülesannete täitmist takistavate tervisehäirete loetelu

Meditsiinilised vastunäidustused:

A – absoluutne vastunäidustus;

B – suhteline vastunäidustus, eriarsti konsultatsioon.

|  |  |  |
| --- | --- | --- |
| **Turvateenistuja tervisenõuded** | | |
| **NÄGEMISELUNDITE HAIGUSED JA SEISUNDID** | | |
| Paremini nägeva silma korrigeeritud nägemisteravus ei tohi olla alla 0,8. | | |
| Korrigeerimata nägemisteravus on lubatud mitte vähem kui 0,2 | | | |
| Võib kanda kontaktläätsi ja prille. | | |
| Pärast refraktiivkirurgiat võivad esineda kuue kuu jooksul nägemishäired. | | |
| **Meditsiiniline vastunäidustus** | **I grupp** | **II grupp** |
| Nägemisteravuse nõrgenemine alla nõutud piiri | A | B |
| Hämaras nägemise häire, näiteks kanapimedus | A | A |
| Monokulaarne nägemine | A | A |
| Värvitaju häire | A | A |
| Horisontaalse nägemisvälja ahenemine binokulaarselt alla 120 kraadi | A | B |
| Muu tööülesannete täitmist takistav silmahaigus | A/B olenevalt haiguse või seisundi iseloomust | A/B olenevalt haiguse või seisundi iseloomust | |
| **KÕRVAHAIGUSED JA KUULMISHÄIRED** | | |
| I grupis on nõutav kuulmine ilma kuulmise abivahendita paremini kuulvas kõrvas mitte nõrgem kui 40 dB (0–40 dB) sagedustel 500, 1000, 2000, 3000 ja 4000 Hz ning halvemini kuulvas kõrvas mitte nõrgem kui 60 dB (0–60 dB) sagedustel 500, 1000, 2000, 3000 ja 4000 Hz. | | | |
| II on grupis nõutav kuulmine vajaduse korral kuulmise abivahendiga paremini kuulvas kõrvas mitte nõrgem kui 40 dB (0–40 dB) sagedustel 500, 1000, 2000, 3000 ja 4000 Hz ning halvemini kuulvas kõrvas mitte nõrgem kui 60 dB (0–60 dB) sagedustel 500, 1000, 2000, 3000 ja 4000 Hz. | | | |
| Kuulmine peab olema piisav sidepidamisvahendiga sidepidamiseks ning võimaldama kuulda ohutoone ja raadiosideteateid. | | |
| **Meditsiiniline vastunäidustus** | **I grupp** | **II grupp** |
| Kuulmise nõrgenemine alla nõutud piiri | A | B |
| Püsivad tasakaaluhäired, sh Ménière’i haigus | B | B |
| Muu tööülesannete täitmist takistav kõrvahaigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **SUU-, NINA- JA KÕRIHAIGUSED** | | |
| **Meditsiiniline vastunäidustus** | **I grupp** | **II grupp** |
| Kõnehäire, mis takistab märkimisväärselt infovahetust raadio- ja teiste sidevahenditega | A | A |
| Muu tööülesannete täitmist takistav suu-, nina- või kõrihaigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **SÜDAME- JA VERESOONKONNAHAIGUSED** | | |
| **Meditsiiniline vastunäidustus** | **I grupp** | **II grupp** |
| Orgaanilise geneesiga südamehaigused (sh reumaatiline klapirike), mis põhjustavad sümptomeid või funktsiooni halvenemist. Funktsiooni hindamiseks vajalik koormuskardiogramm. Miinimumtulemus peab olema:  1) I grupi turvateenistujal MET 9 (Bruce või ekvivalent) ja  2) II grupi turvateenistujal MET 6 (Bruce või ekvivalent). | A | B |
| Isikud, keda on opereeritud omandatud või kaasasündinud südamerikke või südame isheemiatõve tõttu.  Miinimumtulemus peab olema:  1) I grupi turvateenistujal MET 9 (Bruce või ekvivalent) ja  2) II grupi turvateenistujal MET 6 (Bruce või ekvivalent). | B | B |
| Hüpertooniatõbi | B | B |
| Kliiniliselt olulised südame rütmihäired | B | B |
| Perifeersete arterite, veenide lümfisoonte haigus | B | B |
| Muu tööülesannete täitmist takistav südamehaigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **HINGAMISELUNDITE HAIGUSED JA SEISUNDID** | | |
| **Meditsiiniline vastunäidustus** | **I grupp** | **II grupp** |
| Bronhiaalastma | B | B |
| Krooniline obstruktiivne või restriktiivne kopsuhaigus hingamisfunktsiooni väljendunud langusega | A | B |
| Raske uneapnoe, mis ei ole raviga korrigeeritud | A | B |
| Muu tööülesannete täitmist takistav respiratoorse süsteemi haigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **LUU- JA LIHASKONNA HAIGUSED JA SEISUNDID** | | |
| **Meditsiiniline vastunäidustus** | **I grupp** | **II grupp** |
| Põlve- või puusaliigese endoprotees | B\* | B\* |
| Puusa-, põlve- või hüppeliigese liikuvusulatuse märgatav piiratus | A | B |
| Pöidla keskmise või proksimaalse lüli, käe või küünar- või õlavarre kaasasündinud puudumine või amputatsioon | A | B |
| Relva käsitsemist takistav füüsiline puue | A\*\* | ei kohaldata |
| Jalalaba või jala kaasasündinud puudumine või amputatsioon | A | A |
| Lülisamba murd ebastabiilsusega või suure riskiga seljaaju kompressiooniks või närvijuurte pitsumiseks | A | B |
| Raske liigeskõhre kahjustus, sealhulgas põlveliigese totaalne meniskektoomia | B | B |
| Korduv õlaliigese luksatsioon või subluksatsioon | A | B |
| Õlaliigese endoprotees | A | B |
| Rotaatormanseti kahjustus, mis põhjustab olulise liikuvuse piiratuse | A | B |
| Muu tööülesannete täitmist takistav lihas- ja luukonna haigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **NEUROLOOGILISED HAIGUSED JA SEISUNDID** | | |
| **Meditsiiniline vastunäidustus** | **I grupp** | **II grupp** |
| Epilepsia, kui hooge on olnud viimase viie aasta jooksul | A | A |
| Epilepsia, kui hooge ei ole olnud viis aastat raviga või üks aasta ravita. Vajalik neuroloogi konsultatsioon | B | B |
| Neuroloogiline progresseeruv haigus, millega kaasneb kognitiivne, tasakaalu- või neuromuskulaarne kahjustus | A | B |
| Narkolepsia | A | A |
| Ajukahjustus, millega kaasneb kognitiivne, tasakaalu- või neuromuskulaarne kahjustus | A | A |
| Haigus, mis kulgeb äkki tekkida võiva teadvusehäire või motoorse häirega | A | A |
| Muu tööülesannete täitmist takistav neuroloogiline haigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **KÕHUKOOPAELUNDITE NING KUSE- JA SUGUTEEDE HAIGUSED JA SEISUNDID** | | |
| **Meditsiiniline vastunäidustus** | **I grupp** | **II grupp** |
| Krooniline neeruhaigus neerupuudulikkuse nähtudega | B | B |
| Muu tööülesannete täitmist takistav kõhukoopaorgani haigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **SISESEKRETSIOONI-, TOITUMIS- JA AINEVAHETUSHAIGUSED** | | |
| **Meditsiiniline vastunäidustus** | **I grupp** | **II grupp** |
| Insuliinisõltuv suhkurtõbi | B | B |
| Insuliinisõltumatu suhkurtõbi | B | B |
| Muu tööülesannete täitmist takistav sisesekretsiooni-, toitumis- või ainevahetushaigus | A/B olenevalt haiguse või seisundi iseloomust | A/B olenevalt haiguse või seisundi iseloomust |
| **PSÜÜHIKA- JA KÄITUMISHÄIRED** | | |
| **Meditsiiniline vastunäidustus** | **I grupp** | **II grupp** |
| Orgaaniline, sealhulgas sümptomaatiline, psüühikahäire | A | A |
| Psühhoaktiivse aine tarvitamisest tingitud psüühika- või käitumishäire | A | A |
| Skisofreenia või skisotüüpne või luululine häire | A | A |
| Psühhotroopse aine tarvitamine | A | A |
| Varem diagnoositud sõltuvus narkootilisest, psühhotroopsest või psühhoaktiivsest ainest, välja arvatud juhul, kui isik on psühhiaatri või raviarsti hinnangul paranenud ja sobib turvateenistujaks | B | B |
| Meeleoluhäire: bipolaarne või maniakaalne häire | A | A |
| Muu meeleoluhäire | B | B |
| Raskekujuline isiksus- või käitumishäire | A | A |
| Füsioloogilise funktsiooni häire või somaatilise teguriga seotud käitumissündroom | B | B |
| Neurootiline, stressiga seotud või somatoformne häire | B | B |
| Muu tööülesannete täitmist takistav psühhiaatriline häire | A/B olenevalt haiguse või seisundi iseloomust | A/B olenevalt haiguse või seisundi iseloomust |

\*Põlveliigese või puusaliigese endoproteesi korral peavad olema täidetud järgmised kriteeriumid, mida on kinnitanud ortopeed:

1) liigeses on normaalne liikuvusulatus;

2) pärast endoproteesimist ei ole esinenud liigese dislokatsiooni;

3) korduv ja kestev erinevat tüüpi liikumine (kaasa arvatud kükitamine, põlvitamine ja liigese

pöörded) ei tekita valu.

\*\* Hinnatakse juhul, kui turvateenistuja kasutab tööülesannete täitmiseks relva või erivahendit.